《哀陈章侯》
清代·丁耀亢

到处看君图画游，每从兰社问陈侯。西湖未隐林逋鹤，北海难同郭泰舟。

鼓就三挝仍作赋，名高百尺莫登楼。惊看溺影山鸡舞，始信才多不自谋。

作者简介：清山东诸城人，字西生，号野鹤。顺治间由贡生官至惠安知县。能诗，晚游京师，与王铎等人相唱和。有《丁野鹤诗钞》、《赤松游》、《表忠记》等。